கேள்வி: தில்ஷன் முனவீரா - ஆரம்பகால வாழ்க்கை மற்றும் உள்ளூர் போட்டிகள் பற்றி விளக்கவும்.
பதில்: இவர் துடுப்பாட்டக் குடும்பத்தில் பிறந்தவர் ஆவார்.இவரின் பெற்றோரும் இலங்கை முதல் தரத் துடுப்பாட்டப் போட்டிகளில் விளையாடியுள்ளனர். இவரின் தந்தை சுதாத் முனவீரா மற்றும் தாய் மஞ்சுளா முனவீரா ஆகிய இருவருமே முதல் தரத் துடுப்பாட்டப் போட்டிகளில் விளையாடியுள்ளனர். இவரின் தாய் பெண்கள் அணிக்காக விளையாடியுள்ளார். தில்ஷான் முனவீரா 2016 ஆம் ஆண்டில் சஞ்சீவனி பலிஹக்காரா எனும் ஒப்பனை வடிவமைப்பாளரை திருமணம் செய்தார். அவர் கொழும்பின் நாலந்தா கல்லூரியில் கல்வி பயின்றார் மற்றும் 2006 ஆம் ஆண்டு முதல் 2008 ஆம் ஆண்டு வரை கல்லூரியில் இருந்த லெவன் அணிக்காக துடுப்பாட்டம் விளையாடினார். 2018 ஆம் ஆண்டில் நடைபெற்ற சூப்பர் மாகாணத் துடுப்பாட்டத் தொடரில் இவர் விளையாடினார். அந்த ஆண்டில் நடைபெற்ற போட்டிகளில் இவர் கொழும்பு துடுப்பாட்ட அணி சார்பாக விளையாடினார்.
கேள்வி: தில்ஷன் முனவீரா - சர்வதேச போட்டிகள் குறித்து விரிவாக சொல்லுங்கள்.
பதில்: முனவீரா ப்ளூம்ஃபீல்ட் துடுப்பாட்டம் மற்றும் தடகள சங்கத்திற்காக முதல் தரத் துடுப்பாட்டம் விளையாடியுள்ளார். இலங்கைக்காக நான்கு பன்னாட்டு இருபது20 போட்டிகளிலும் விளையாடியுள்ளார். 2008 ஐசிசி 19 வயதுக்குட்பட்ட துடுப்பாட்ட உலகக் கோப்பைத் தொடரிலும் , 2010 ஆசிய விளையாட்டுப் போட்டிகளிலும் அவர் இலங்கை பிரதிநிதித்துவப்படுத்தினார். முனவீரா ஆஸ்திரேலியாவுக்கு எதிரான பன்னாட்டு இருபது 20 போட்டிகளில் 2017 ஆம் ஆண்டில் ஓர் அனுபவம் வாய்ந்த மட்டையாளராகத் தேர்வு செய்யப்பட்டார். பல அனுபவம் வாய்ந்த வீரர்கள் காயம் காரணமாக அந்தத் தொடரில் விளையாட இயலாமல் போனது. சில காலஃ இடைவெளிக்குப் பிறகு மீண்டும் 2017 ஆம் ஆண்டில் இவர் துடுப்பாட்டப் போட்டிகளில் விளையாடினார்.ஆத்திரேலியத் துடுப்பாட்ட அணிக்கு எதிரான அந்த இருபது20 போட்டியில் இவர் 29 பந்துகளில் 44 ஓட்டங்கள் எடுத்து அணியின் வெற்றிக்கு உதவினார். அந்தப் போட்ட்டியில் ஆத்திரேலிய அணி ஐந்து இலக்குகளால் வெற்றி பெற்றது. ஆகஸ்ட் 2017 இல், அவர் இந்தியத் துடுப்பாட்ட அணியின் இலங்கைச் சுற்றுப்பயணம், 2017 நான்காவது போட்டிக்கு முன்னதாக இலங்கையின் ஒருநாள் ஒருநாள் பன்னாட்டுத் துடுப்பாட்டம் (ஒருநாள்) அணியில் சேர்க்கப்பட்டார். 31 ஆகஸ்ட் 2017 அன்று இந்தியாவுக்கு எதிராக ஒருநாள் போட்டியில் அறிமுகமானார். அவர் 11 ரன்கள் மட்டுமே எடுத்தார். அந்தப் போட்டியில் இலங்கைத் துடுப்பாட்ட அணி 168 ஓட்டங்களில் தோல்வியடைந்தது. மே 2018 இல், 2018–19 சீசனுக்கு முன்னதாக இலங்கை துடுப்பாட்ட வாரியம் தேசிய ஒப்பந்தம் வழங்கப்பட்ட 33 துடுப்பாட்ட வீரர்களில் ஒருவராக இருந்தார்.